**ROMÂNIA**

**JUDEŢUL CLUJ**

**COMUNA BOBÂLNA**

**CONSILIUL LOCAL**

**H O T Ă R Â R E**

**varianta electronică revizuită a intravilanului aferent**

**Planului Urbanistic General al Comunei BOBÂLNA**

**aprobat prin HOTÂRÂREA CONSILIULUI LOCAL AL COMUNEI BOBÂLNA**

Consiliul Local al Comunei BOBÂLNA din județul Cluj, întrunit în şedinţă ordinară din data de .................202 ; Luând în dezbatere proiectul de hotărâre privind aprobarea variantei electronice revizuite a intravilanului aferent Planului Urbanistic General al Comunei BOBÂLNA**,** inițiat de către domnul primar Augustin MUREȘAN,

Având în vedere:

* prevederile art. 2 alin. (2), art. 3 alin. (2), art. 30 alin. 1 lit. c), art. 31-32, art. 40-46, art. 57, art. 65, art. 68, art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* avizul Arhitectului șef al Județului Cluj cu nr. **407/2023**;
* Referatul de specialitate al Arhitectului Șef nr. **6353/2024**;
* avizul comisiei de specialitate din cadrul Consiliului Local al Comunei **BOBÂLNA**,

Ținând cont de prevederile:

* art. 129 alin. (2) lit. b)-d), alin. (4) lit. e)-f), alin. (6) lit. c)-d), alin. (7) lit. i)-k) și art. 139 alin. (1) și alin. (3) lit. e) din Ordonanţa de urgenţă nr. 57 din 3 iulie 2019 privind Codul administrativ, cu modificările şi completările ulterioare
* art. 25-27, art. 27^1 alin. (1), art. 46-46^1, art. 48^1, art. 49, art. 55 alin. (3), art. 56 alin. (1) și alin. (4)-(7), art. 62 din Legea nr. 350/2001 privind amenajarea teritoriului şi urbanismul, cu modificările și completările ulterioare, respectiv pct. 7 din Anexa 1 la Lege;
* art. 21 alin. (1) lit. h)-i) și alin. (2), art. 28, art. 30-32, art. 35 alin. (1) și (3), art. 36 alin. (1) lit. c) și art. 43 din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism aprobate prin Ordinul viceprim-ministrul, ministrul dezvoltării regionale şi administraţiei publice nr. 233/2016;
* art. 23 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare;
* art. 2 alin. (1) din H.G. nr. 525/1996 privind Regulamentul General de Urbanism, republicată, cu modificările și completările ulterioare;
* art. 2, art. 3 lit. a)-e) și art. 7) din Legea nr. 52/2003 privind transparența decizională în administrația publică, republicată;

Fiind îndeplinite prevederile cuprinse la art. 133-142 din Ordonanţa de urgenţă nr. 57 din 3 iulie 2019 privind Codul administrativ, cu modificările şi completările ulterioare;

În temeiul drepturilor conferite prin art. 139 alin. (1) și alin. (3) lit. e) din Ordonanţa de urgenţă nr. 57 din 3 iulie 2019 privind Codul administrativ, cu modificările şi completările ulterioare;

**hotărăşte:**

**Art. 1**. Se aprobă **varianta electronică revizuită a intravilanului aferent Planului Urbanistic General al Comunei BOBÂLNA**, cuprins în **anexa** care face parte integrantă din prezenta hotărâre.

**Art. 2.** Se stabilește perioada de valabilitate până la aprobarea unei variante actualizate a Planului Urbanistic General, de la data aducerii la cunoștință publică prin afișare la sediul primăriei, cu posibilitatea de prelungire a valabilități conform prevederilor legale.

**Art. 3.** Monitorizarea prevederilor din documentația de urbanism se va realiza de către structura de specialitate din aparatul de specialitate al primarului sau, pe bază de convenției, de structura de specialitate în domeniul amenajării teritoriului şi urbanismului din cadrul Consiliului Județean Cluj, prin elaborarea de rapoarte de evaluare intermediare şi formularea de recomandări de optimizare şi/sau modificare a prevederilor, care se vor înainta spre aprobarea Consiliului Local al Comunei BOBÂLNA.

**Art. 4.** Modificarea și detalierea documentației de urbanism prin planuri urbanistice zonale și/sau planuri urbanistice de detaliu se va face conform prevederilor legale cu avizul prealabil al structurii de specialitate din cadrul Consiliului Județean Cluj emis cu fundamentarea Comisiei Tehnice de Amenajarea Teritoriului și Urbanism din cadrul Consiliului Județean Cluj.

**Art. 5.** Cu ducerea la îndeplinire a prevederilor prezentei hotărâri se încredințează Primarul Comunei BOBÂLNA și structura de specialitate din cadrul Consiliului Județean Cluj.

**Art. 6.** Prezenta hotărâre, însoțită de un exemplar al documentației în format electronic, se înaintează, în termen de 15 zile de la aprobare, Agenției Naționale de Cadastru şi Publicitate Imobiliară pentru preluarea informațiilor în sistemul de evidență de cadastru şi publicitate imobiliară şi în geoportalul INSPIRE.

**Art. 7.** Prezenta hotărâre se comunică, însoțită de procesul-verbal de afișare la sediul primăriei, prin intermediul Secretarului General al Comunei BOBÂLNA, în termenul prevăzut de lege, Primarului Comunei BOBÂLNA, Prefectului Județului Cluj, Instituției Arhitectului-șef al Județului Cluj, Oficiul de Cadastru şi Publicitate Imobiliară Cluj şi se aduce la cunoștință publică prin afișare la sediul primăriei.

Nr………./………..202  **PREȘEDINTE DE ȘEDINȚĂ**

TOTAL CONSILIERI  **Contrasemnează:**

Prezenți: ... **SECRETAR GENERAL**

Voturi pentru: ...

Voturi împotriva: ...

Abțineri: ...